《五月三日偕李自得韩寅仲罗谦之汎舟》
明代·张萱

乍雨乍晴天气，半舟半屋人家。汎汎一群鸥鸟，飘飘几点杨花。

交甫江边解佩，曼卿梦里餐霞。问水但须捲白，浮湘何必怀沙。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。